4)

Artikel 3, stk. 1 og 2, affattes således: »1. De nationale centralbanker indsamler og indberetter til ECB statistiske oplysninger om beholdninger af værdipapirer med en ISIN-kode, som er indberettet af rapporteringsenheder, der indberetter sektordata, værdipapir for værdipapir, i overensstemmelse med de rapporteringsordninger, der fremgår af bilag I, del 1 (tabel 1-3) og del 2 (tabel 1-3), og i overensstemmelse med de elektroniske rapporteringsstandarder, der er fastsat separat, for følgende typer instrumenter: gældsværdipapirer (F.31 og F.32), noterede aktier (F.511) og investeringsforeningsandele eller -enheder (F.521 og F.522). De nationale centralbankers rapporteringsforpligtelser omfatter positioner ultimo kvartalet og enten: i) finansielle transaktioner ultimo kvartalet for referencekvartalet eller ii) de data ultimo måneden eller ultimo kvartalet, der er nødvendige for at udlede finansielle transaktioner, som fastsat i stk. 2. De nationale centralbanker skal også indberette positioner ultimo året, jf. artikel 3, stk. 2b, i forordning (EU) nr. 1011/2012 (ECB/2012/24) i overensstemmelse med rapporteringsordningen i bilag I, del 3 (tabel 1-2). De finansielle transaktioner eller data, der er nødvendige for at udlede de finansielle transaktioner, der indberettes af de faktiske rapporteringsenheder til de nationale centralbanker i overensstemmelse med del 1 i afdeling 1 i bilag I til forordning (EU) nr. 1011/2012 (ECB/2012/24), opgøres i overensstemmelse med del 3 i bilag II til forordning (EU) nr. 1011/2012 (ECB/2012/24). 2. De nationale centralbanker indberetter de i stk. 1 omhandlede data til ECB for følgende referenceperioder og i overensstemmelse med følgende tidsfrister: a) Hvad angår residente investorers beholdninger af værdipapirer, bortset fra nationale centralbanker, værdipapirer, som opbevares i depot af residente depotforvaltere for kunder, som er residente i andre medlemsstater i euroområdet, og værdipapirer udstedt af enheder i euroområdet, som opbevares i depot hos residente depotforvaltere for kunder, der er residente uden for euroområdet: i) indberetter de nationale centralbanker på kvartalsbasis data, værdipapir for værdipapir, over positioner ultimo kvartalet inden lukketid den 70. kalenderdag efter udgangen af det kvartal, som dataene vedrører ii) indberetter de nationale centralbanker enten: 1) på kvartalsbasis data, værdipapir for værdipapir, over transaktioner og, hvor disse data foreligger, andre ændringer i volumen i referencekvartalet inden lukketid den 70. kalenderdag efter udgangen af det kvartal, som dataene vedrører, eller 2) data, værdipapir for værdipapir, over positioner, og hvor disse data foreligger, andre ændringer i volumen, som er nødvendige for at udlede transaktionerne. I sidstnævnte tilfælde indberetter de nationale centralbanker i overensstemmelse med den metode, som er beskrevet i del 1 i afdeling 1 i bilag I til forordning (EU) nr. 1011/2012 (ECB/2012/24) inden lukketid den 70. kalenderdag efter udgangen af det kvartal, som dataene vedrører for så vidt angår kvartalsvise data, der indberettes værdipapir for værdipapir, og den 63. kalenderdag efter udgangen af den måned, som dataene vedrører, for så vidt angår månedlige data, der indberettes værdipapir for værdipapir. b) hvad angår forsikringsselskabers værdipapirbeholdninger på årsbasis, indberetter de nationale centralbanker aggregerede positioner ultimo året inden lukketid den 70. kalenderdag efter udgangen af det år, som dataene vedrører.«